Pracovný dokument útvarov Komisie - Sprievodný dokument Návrh nariadenie Rady, ktorým sa ustanovuje systém Spoločenstva na prevenciu a odstránenie nezákonného, neohláseného a neregulovaného rybolovu a na odrádzanie od neho - Zhrnutie hodnotenia vplyvu {KOM(2007) 602 v konečnom znení} {SEK(2007) 1310} {SEK(2007) 1336} /* SEK/2007/1312 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 17.10.2007 SEK(2007) 1312 PRACOVNÝ DOKUMENT ÚTVAROV KOMISIE Sprievodný dokument Návrh NARIADENIE RADY, ktorým sa ustanovuje systém Spoločenstva na prevenciu a odstránenie nezákonného, neohláseného a neregulovaného rybolovu a na odrádzanie od neho ZHRNUTIE HODNOTENIA VPLYVU {KOM(2007) 602 v konečnom znení}{SEK(2007) 1310}{SEK(2007) 1336} ZHRNUTIE V správe o hodnotení vplyvu návrhu Komisie za novú stratégiu Spoločenstva na prevenciu a odstránenie NNN rybolovu a na odrádzanie od neho sú prezentované možné alternatívy na zlepšenie účinnosti politiky Spoločenstva v záujme obmedzenia nezákonného, neohláseného a neregulovaného (NNN) rybolovu a jeho environmentálnych a sociálno-ekonomických dôsledkov. V správe sa zdôrazňuje veľkosť škôd, ktoré NNN rybolov spôsobuje v morskom prostredí a v hospodárskej situácii rybolovného priemyslu (v Spoločenstve aj mimo neho). Uvádzajú sa v nej údaje o rozsahu problému a sú v nej objasnené stimulácie, ktoré prevádzkovateľov podporujú v NNN rybolove. Správa obsahuje hlavné výsledky, ktoré Spoločenstvo doteraz vo svojej politike boja proti NNN rybolovu dosiahlo odvtedy, ako prijalo v tejto oblasti akčný plán v roku 2002. Uvádzajú sa v nej súčasné problémy, ktoré musí Spoločenstvo riešiť, aby zlepšilo účinnosť svojich opatrení (predchádzať dovozu rybárskych produktov pochádzajúcich z NNN rybolovu do Spoločenstva, odrádzať prevádzkovateľov rybolovu a štáty od podporovania alebo vykonávania NNN rybolovu, najmä prostredníctvom zaregistrovania plavidla v štáte nerešpektujúceho pravidlá („flags of non-compliance“, „vlajky nesúladu“), zlepšiť dodržiavanie pravidiel spoločnej politiky rybného hospodárstva vo vodách Spoločenstva). V správe sa analyzuje účinnosť a dosah štyroch alternatív pre budúce opatrenia Spoločenstva: 1. pokračovať v súčasnej politike a zamerať sa len na zavádzanie a presadzovanie existujúceho rámca bez toho, aby sa navrhovali nové regulačné opatrenia, 2. zamerať sa na len rybolovné aktivity mimo ES (prostredníctvom medzinárodných opatrení a opatrení RFMO), 3. pokračovať v prístupe prípad od prípadu, ktorý zohľadňuje špecifické vlastnosti zásob a oblastí, ktoré podliehajú intenzívnemu NNN rybolovu, 4. zostaviť globálny balík, ktorý by zahŕňal regulačné opatrenia a politické usmernenia na vedenie politiky ES, ktorý by sa vzťahoval na vody ES aj vonkajšie vody, ktorým by sa doplnil súčasný rámec, zabezpečil lepší súlad s platnými pravidlami a ktorý by umožnil ES prijať jednostranné ambiciózne opatrenia tam, kde multilaterálne opatrenia nespĺňajú očakávania ES. V správe sa naznačuje, že posledná možnosť je jediná, ktorou by Spoločenstvo mohlo zvýšiť účinnosť svojich akcií v boji proti NNN rybolovu. Globálny rozsah tejto alternatívy by umožnil vyplniť súčasné medzery v zákone, ktoré poškodzujú systém Spoločenstva a podporujú pokračovanie v NNN rybolove. Táto možnosť podporuje rozsiahle opatrenia vo všetkých príslušných oblastiach (certifikačný systém v oblasti dovozu, možnosť pre Spoločenstvo zaviesť jednostranné opatrenia voči štátom alebo rybárskym plavidlám, ktoré vykonávajú alebo podporujú NNN rybolov, zblížiť maximálne výšky postihov v súvislosti s vážnym porušovaním pravidiel SPRH). Táto možnosť so sebou nesie významné zmeny a možné náklady, ktoré súvisia hlavne s obchodným rozmerom propagovaného prístupu a vyžadovala by si sprievodné opatrenia v prípade niektorých rozvojových krajín. Zdá sa však, že ambiciózny prístup, ktorý táto alternatíva presadzuje, je jediný, ktorý možno zodpovedá rozsahu daného problému.